laion/Wikipedia-Exotic huggingface dataset:
דיאגרמת לטימר

דיאגרמת לטימר של יסוד כימי היא סיכום של נתוני פוטנציאל אלקטרודה תקני עבור אותו יסוד. הדיאגרמה קרויה על שם ונדל מיטשל לטימר (אנ'), כימאי אמריקאי. בדיאגרמת לטימר הצורה המחומצנת ביותר של היסוד נמצאת בצד שמאל, עם דרגות חמצון נמוכות יותר מימין. הצורונים המחוברים בחצים, והערך המספרי של הפוטנציאל הסטנדרטי (בוולט) להפחתה כתוב בכל חץ. לדוגמה, עבור חמצן, התרכובות יהיו בסדר O 2 ( 0 ) , H 2 O 2 ( − 1 ) , H 2 O ( − 2 ) {\displaystyle {\ce {O2 (0), H2O2 (-1), H2O (-2)}}} : מעל לחץ בין O 2 {\displaystyle {\ce {O2}}} ל- H 2 O 2 {\displaystyle {\ce {H2O2}}} יש ערך של 0.68V+, משמע, פוטנציאל האלקטרודה הסטנדרטי לתגובה: O 2 ( g ) + 2 H + + 2 e − ↽ − − ⇀ H 2 O 2 ( aq ) {\displaystyle {\ce {O2 (g) +2H+ +2e- <=>H2O2 (aq)}}} הוא 0.68 וולט. ניתן להשתמש בדיאגרמות לטימר בבניית דיאגרמות פרוסט (אנ'), כסיכום תמציתי של פוטנציאל האלקטרודה הסטנדרטי ביחס ליסוד. מכיוון ש: ΔrGo = -nFEo, פוטנציאל האלקטרודה הוא ייצוג של שינוי האנרגיה של גיבס עבור תגובת החיזור הנתונה. סכום השינויים באנרגיה של גיבס עבור תגובות חיזור עוקבות (למשל מ- O 2 {\displaystyle {\ce {O2}}} ל- H 2 O 2 {\displaystyle {\ce {H2O2}}} , ואז מ- H 2 O 2 {\displaystyle {\ce {H2O2}}} ל- H 2 O {\displaystyle {\ce {H2O}}} ) זהה לשינוי האנרגיה של גיבס עבור תגובת החיזור הכוללת (כלומר, מ- O 2 {\displaystyle {\ce {O2}}} ל- H 2 O {\displaystyle {\ce {H2O}}} ), בהתאם לחוק הס. דבר זה יכול לשמש כדי למצוא את פוטנציאל האלקטרודה עבור שלבים לא סמוכים, אשר נותן את כל המידע הדרוש עבור דיאגרמת פרוסט. בדיקה פשוטה של דיאגרמת לטימר יכולה להצביע גם על צורונים אשר יכולים לעבור תגובת דיספרופורציונציה בתמיסה בתנאים שעבורם ניתנים פוטנציאלי האלקטרודות: אם הפוטנציאל מימין לצורון גבוה מהפוטנציאל משמאל, תתרחש תגובת דיספרופורציונציה לכן, מימן על-חמצני לא יציב ויהיה בדיספרופורציונציה (לפי הדיאגרמה למעלה). מדיה וקבצים בנושא דיאגרמת לטימר בוויקישיתוף ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דיאגרמת לטימר".
רוק נוצרי

רוק נוצרי (באנגלית: Christian rock) הוא סוגה של מוזיקת רוק הכוללת מילים המתמקדות בענייני אמונה נוצרית, לעיתים קרובות עם דגש על ישו, המבוצעת בדרך כלל על ידי אנשים נוצרים המוכרים בעצמם. המידה שבה המילים שלהם נוצריות במפורש משתנה בין להקות. ללהקות רבות שמבצעות שירי רוק נוצריים יש קשרים עם חברות המוזיקה הנוצרית העכשווית, כלי התקשורת והפסטיבלים, בעוד להקות אחרות פועלות כעצמאיות. במרוצת השנים פורסמו רשימות אודות להקות הרוק הנוצריות המובילות. להלן לקט להקות רוק נוצריות מובילות: קריד דיאנטה דו טרונו דה פריי פלייליף אייקון פור הייר MercyMe Mylon and Broken Heart (אנ') 20 Top Christian Rock Bands of All Time, GodTube (באנגלית אמריקאית)
אונולוגיה

אונולוגיה (מיוונית: אונו (οἶνος) פירושו יין ולוגיה (λογία) פירושו תורה) היא המדע והמחקר של יין וייצור היין. אונולוגיה נבדלת מויטיקולטורה (אנ') שהיא מדע הגידול, הטיפוח והבציר של הענבים. אונולוג הוא מומחה במדע היין ובאומנויות וטכניקות לייצור יין. תוכניות אוניברסיטאות באונולוגיה וויטיקולטורה כוללות כלל קורסים במדעים לתואר ראשון (BS, B.Sc., Sc.B), וכתואר שני לימוד - או מחקרי (MS, Sc.M.). לאונולוגיה וייננים בעלי דוקטורט יש לעיתים קרובות רקע בהורטיקולטורה, פיזיולוגיה של הצמח ומיקרוביולוגיה. לאונולוגיה קשורים התארים המקצועיים של סומלייה (אוצר יין) ומאסטר ביין, שהם הסמכות ספציפיות בעסקי המסעדנות ובמלונאות. מבחינה תעסוקתית, אונולוגים בדרך כלל עובדים כיננים, ככימאים ליין במעבדות מסחריות, ובארגונים יינניים, כמו המכון לחקר היין האוסטרלי. בישראל הפקולטה לחקלאות, מזון וסביבה ע"ש רוברט ה. סמית של האוניברסיטה העברית מלמדת תואר מוסמך בינלאומי בייננות, שהוא שילוב של אונולוגיה וויטיקולטורה. מדיה וקבצים בנושא אונולוגיה בוויקישיתוף המדור ללימודי חוץ - הפקולטה לחקלאות, מזון וסביבה - תואר מוסמך בינלאומי בייננות, באתר האוניברסיטה העברית ערך זה הוא קצרמר בנושא מדעים. אתם מוזמנים לתרום לוויקיפדיה ולהרחיב אותו.
רוברט הריק

האם התכוונתם ל... רוברט הריק (משורר) – משורר אנגלי (1591–1674) רוברט הריק (סופר) – סופר אמריקאי (1868–1938)
גראמן

גראמן איירקראפט אנג'ינירינג קורפוריישן (באנגלית: Grumman Aircraft Engineering Corporation,‏ תרגום לעברית: תאגיד לייצור מטוסים גראמן) הייתה יצרנית אמריקנית מובילה של כלי טיס צבאיים ואזרחיים במאה ה-20. במהלך השנים שונה שם התאגיד לגראמן איירוספייס קורפורשיין (באנגלית: Grumman Aerospace Corporation,‏ תרגום לעברית: תאגיד האוויר והחלל גראמן). התאגיד נוסד ב-1929 על ידי לירוי גראמן עם ג'ייק סווירבול. קיומה העצמאי הסתיים ב-1994, אז התאחדה עם נורת'רופ קורפורשיין לחברת נורת'רופ גראמן. לירוי גראמן ואחרים עבדו עבור לואנינג איירקראפט אינג'ינירינג בשנות ה-20 של המאה ה-20, אך כאשר זו נרכשה על ידי קיסטון איירקראפט ופעילותה עברה מניו יורק לפנסלווניה, הקימו גראמן ושותפיו (אדמונד ווארד פור, ויליאם שוונדלר, ג'ייק סווירבול וקלינט טואל) חברה משלהם במפעל ישן של קוקס-קלמין איירקראפט, בבולדווין, לונג איילנד, ניו יורק. החברה נרשמה כעסק ב-5 בדצמבר 1929, ופתחה את שעריה ב-2 בינואר 1930. בתחילת דרכה עסקה בריתוך צינורות אלומיניום עבור שלדי משאיות, ובניסיון לזכות במכרזים של הצי האמריקני. גראמן תכננה את המטוס האמפיבי הפרקטי הראשון עם כן נסע מתקפל עבור הצי, דבר שהכניס את גראמן לתוך שוק התעופה. כלי הטיס הראשון של גראמן נבנה גם הוא עבור הצי, ה-FF-1, מטוס דו-כנפי עם כן-נסע מתקפל. בהמשך פיתחה מספר עיצובי מטוסים מוצלחים אחרים. כשהחברה גדלה, היא עברה לוואלי סטרים, ובהמשך לפארמינגדל, ולבסוף ביית'פייג', כולן ממוקמות בלונג איילנד. מוצריה של גראמן נחשבו לכה אמינים עד שהחברה כונתה לעיתים "גראמן איירון וורקס" ("Grumman Iron Works") ("גראמן חרושת ברזל"). במהלך מלחמת העולם השנייה, זכתה החברה להכרה על מטוסי הקרב F4F ויילדקט ו-F6F הלקט, ובשל מפציץ הטורפדו TBF אוונג'ר. מטוס הסילון הראשון של גראמן, ה-F9F פאנת'ר, הפך למבצעי ב-1949, אך ההצלחה הגדולה של החברה לאחר המלחמה הגיעה בשנות השישים עם ה-A-6 אינטרודר ובשנות השבעים עם ה-F-14 טומקט. גראמן הייתה גם הקבלנית הראשית של מודול הירח של חללית אפולו שהנחיתה אדם על הירח במסגרת תוכנית אפולו. הם זכו במכרז ב-7 בנובמבר 1962, ובנו בסך-הכל 13 מודולי ירח. כשהתקרבה תוכנית אפולו לקיצה, הייתה גראמן אחת המתחרות העיקריות במכרז לתכנון ובנייה של מעבורת החלל, אך הפסידה לרוקוול. ב-1969, שינתה החברה את שמה ל"גראמן איירוספייס קורפוריישן", וב-1978 מכרה את חטיבת גראמן-אמריקן לגאלפסטרים איירוספייס. סיומה של המלחמה הקרה בתחילת שנות התשעים והצורך הפוחת בהוצאות ביטחון שבא בעקבותיו, הובילו לגל של מיזוגים של חברות תעופה וחלל. ב-1994 התמזגה החברה עם נורת'רופ ליצירת נורת'רופ גראמן. מטוסי קרב FF F2F F3F F4F ויילדקט XF5F סקיירוקט F6F הלקט F7F טייגרקט F8F ברקט F9F פאנת'ר XF10F ג'גואר F-11 טייגר F-14 טומקט X-29A - מטוס קרב ניסיוני מטוסי תקיפה והפצצה AF גארדיאן - לוחמה נגד צוללות S-2 טראקר - לוחמה נגד צוללות A-6 אינטרודר - תקיפת מטרות והפצצה TBF אוונג'ר - מפציץ טורפדו OV-1 מוהוק - מטוס סיור ותקיפה קל מטוסי תובלה, התרעה ובקרה, ל"א C-1 טריידר - תובלה C-2 גרייהאונד - תובלה E-1 טרייסר - התרעה מוקדמת ובקרה E-2 הוקאיי - התרעה מוקדמת ובקרה EA-6B - לוחמה אלקטרונית גראמן גאלפסטרים 1 גראמן גאלפסטרים 2 גראמן אמריקן AA-1 גראמן אמריקן AA-1B טריינר גראמן אמריקן AA-5 טראוולר גראמן אמריקן AA-5A צ'יטה גראמן אמריקן AA-5B טייגר JF דאק J2F דאק G-21 G-44 HU-16 G-73 רכב הנחיתה הירחי מדיה וקבצים בנושא גראמן בוויקישיתוף גראמן באתר איירופיילס מיזוג עם נורת'רופ
יחסי מקדוניה הצפונית – קנדה

יחסי מקדוניה הצפונית–קנדה הם היחסים הדיפלומטיים בין מקדוניה הצפונית וקנדה. שתי המדינות חברות בנאט"ו. שתי המדינות כוננו יחסים דיפלומטיים ב-4 ביולי 1996. כ-43,000 קנדים זיהו את עצמם כבעלי מוצא מקדוני במפקד 2016, אך הפזורה המקדונית בקנדה טוענת שהמספר גבוה בהרבה. סדרי העדיפויות הבילטרליים של קנדה הם לעודד את המשך מאמצי הרפורמה במקדוניה הצפונית, לשפר את יחסי הסחר וההשקעות, ולתמוך בהתקדמות בהצטרפות מקדוניה הצפונית לאיחוד האירופי. מקדוניה הצפונית פתחה שגרירות באוטווה ב-1996. קנדה וצפון מקדוניה חתמו על הסכם ביטוח לאומי (2009) ועל הסכם תחבורה אווירית (2013), והצהרה על שותפות אסטרטגית ושיתוף פעולה (2018). שתי המדינות נותרו מחויבות לסכם הסכם הגנה וקידום השקעות זרות (FIPA) בטווח הקרוב. סחר הסחורות בין קנדה למקדוניה הצפונית הסתכם ב-22.5 מיליון דולר בשנת 2020. סחורה קנדית שיוצאה למקדוניה הצפונית הוערכה ב-5.2 מיליון דולר ב-2020. קטגוריית הייצוא העיקרית היא בשר, ואחריה כלי רכב וחלקים. יבוא הסחורה הקנדי ממקדוניה הצפונית הסתכם ב-17.3 מיליון דולר בשנת 2020. קטגוריות היבוא העיקריות הן ברזל, פלדה וטבק. מקדוניה הצפונית מציעה הזדמנויות מסחריות לחברות קנדיות בתחומים כמו כרייה, טכנולוגיית מידע ותקשורת, הגנה וביטחון וטכנולוגיה נקייה. הגולה המקדונית המאוחדת (UMD) פעילה ומקדמת שיתוף פעולה עם הקהילה העסקית הקנדית לשיפור אקלים ההשקעות במקדוניה הצפונית. חלק גדול מהפעילות הזו מתועל דרך היוזמה הקנדית-אמריקאית 'מקדוניה 2025', המאמנת צעירים מקדונים בשיטות עסקיות מודרניות. מקדוניה הצפונית מחזיקה בקנדה שגרירות באוטווה. קנדה מיוצגת במקדוניה הצפונית באמצעות שגרירותה בבלגרד, סרביה, ובנוסף מחזיקה קונסוליית כבוד בסקופיה. מדיה וקבצים בנושא יחסי מקדוניה הצפונית – קנדה בוויקישיתוף יחסי מקדוניה הצפונית–קנדה באתר משרד החוץ הקנדי יחסי מקדוניה הצפונית–קנדה באתר משרד החוץ הקנדי
אמיליאנו רודריגס

אמיליאנו רודריגס (בספרדית: Emiliano Rodríguez; נולד ב-10 ביוני 1937) הוא כדורסלן עבר ספרדי ששיחק בעמדת הסמול פורוורד בעיקר בריאל מדריד. הוא נבחר ל-50 הכדורסלנים הגדולים בתולדות פיב"א ב-1991, להיכל התהילה של פיב"א ב-2007 ול-50 התורמים הגדולים ליורוליג ב-2008. רודריגס שיחק בין השנים 1958 ו-1960 באייסמליבאר, ובריאל מדריד בין 1960 ל-1973. עם ריאל, הוא זכה בארבעה גביעי אירופה לאלופות (כיום יורוליג) ב-1964, 1965, 1967 ו-1968, 12 אליפויות הליגה הספרדית (1961–1966, 1968–1973) ותשעה גביעי ספרד (1961, 1962, 1965–1967, 1970–1973). הוא היה מלך הסלים של הליגה הספרדית בשנים 1963 ו-1964. רודריגס שיחק 175 משחקים במדי נבחרת ספרד הבוגרת. הוא ייצג את ספרד בטורניר הכדורסל האולימפי ברומא 1960 ומקסיקו סיטי 1968, ובשבע אליפויות אירופה, בשנים 1959, 1961, 1963 (זכה ב-MVP של הטורניר) 1965, 1967, 1969 ו-1971. המאפיין העיקרי במשחק של רודריגס היה מהירות ויכולת כניסה יוצאת דופן לסל בהתקפה בכלל ובהתקפה המתפרצת בפרט. כמו כן, הוא הציג יכולת קליעה מצוינת ממרחק בינוני. פרופיל אולימפי, באתר olympedia.org פרופיל, באתר פיב"א Euroleague.net Real Madrid legend: Emiliano Rodriguez. Emiliano Rodriguez Rodriguez ערך זה הוא קצרמר בנושא כדורסלנים ובנושא ספרדים. אתם מוזמנים לתרום לוויקיפדיה ולהרחיב אותו.
יחסי בוסניה והרצגובינה – קנדה

יחסי בוסניה והרצגובינה–קנדה הם היחסים הדיפלומטיים בין בוסניה והרצגובינה וקנדה. שתי המדינות כוננו יחסים דיפלומטיים ב-14 בדצמבר 1995. לאחר פירוק יוגוסלביה שירתו באזור כ-40,000 אנשי כוחות קנדיים (עם 23 הרוגים). המשימה הצבאית של קנדה בבוסניה והרצגובינה, שנמשכה כמעט 19 שנים, הסתיימה במרץ 2010. קנדה סיפקה הכשרה לאנשי צבא בוסניה והרצגובינה באמצעות תוכנית ההכשרה הצבאית ושיתוף הפעולה, כולל הכשרה במתודולוגיה ותרגול של שמירת שלום, והוראת השפות אנגלית וצרפתית. ממשלת קנדה מילאה תפקיד משמעותי בפיתוחה של בוסניה והרצגובינה, במונחים של שמירת שלום, ביטחון, שיקום, רפורמה מוסדית, קידום ממשל תקין ושלטון החוק, כמו גם חיזוק המוסדות ברמת המדינה. קנדה נשארת מעורבת בבוסניה והרצגובינה ותומכת בשאיפותיה של בוסניה והרצגובינה לאינטגרציה אירו-אטלנטית. כחברה במועצת ההיגוי של מועצת יישום השלום (PIC) שהוקמה על ידי הסכם דייטון, קנדה תומכת בעבודתו של הנציג העליון כריסטיאן שמידט, המפקח על יישום ההיבטים האזרחיים של הסכם דייטון, בנושאים פוליטיים, כלכליים וענייני ביטחון. מאז 1995, קנדה השקיעה מעל 540 מיליון דולר קנדי בפרויקטי פיתוח באזור, שבוסניה והרצגובינה הייתה אחת המקבלות הגדולות ביותר. קנדה מילאה תפקיד משמעותי בתחומים כמו שיטור, סילוק מוקשים, זכויות אדם ותקשורת חופשית. תרומתה של קנדה לסילוק מוקשים בבוסניה והרצגובינה, המדינה הממוקשת ביותר באירופה, הייתה ראויה לציון. מאז 1998, קנדה תרמה 11 מיליון דולר לפינוי מוקשים, אילוף כלבים לגילוי מוקשים, תוכניות סיוע לקורבנות ומרכזי פעולת מוקשים של תוכנית הפיתוח של האו"ם ברחבי המדינה. היחסים המסחריים בין המדינות צנועים. יצוא הסחורה הקנדי לבוסניה והרצגובינה בשנת 2020 עמד על 4.4 מיליון דולר, וכלל בעיקר מוצרי אלקטרוניקה, מכונות, כלי רכב וחלקים, ירקות וביגוד. יבוא הסחורה הקנדי מבוסניה והרצגובינה בשנת 2020 עמד על 12.8 מיליון דולר וכלל בעיקר ביגוד, רהיטים ומצעים, הנעלה, אלקטרוניקה וצעצועים וציוד ספורט. בוסניה והרצגובינה מחזיקה בקנדה שגרירות באוטווה. קנדה מיוצגת בבוסניה והרצגובינה באמצעות שגרירותה בבודפשט, הונגריה. יחסי בוסניה והרצגובינה–קנדה באתר משרד החוץ הקנדי יחסי בוסניה והרצגובינה–קנדה באתר משרד החוץ הקנדי
נורת'רופ

נורת'רופ הייתה יצרנית כלי טיס מובילה בארצות הברית, שפעלה בשנים 1939–1994 (בהמשך לפעילות שהחלה ב-1927). ג'ק נורת'רופ ייסד שלוש חברות שנקראו על-שמו. הראשונה הייתה אוויון ב-1927, אשר הפכה ב-1929 לחברת-בת של יונייטד איירקראפט אנד טרנספורט קורפוריישן בשם "נורת'רופ אוויאיישן קורפוריישן". חברת האם העבירה את פעילותה לקנזס ב-1931, וכך ג'ק, ביחד עם דונלד דאגלס, הקים את נורת'רופ קורפוריישן שמוקמה באל סגאנדו, קליפורניה, ושייצרה מספר תכנונים מוצלחים, כולל הגמא והדלתא. אולם, קשיים בעבודה הובילו לפירוק החברה על ידי דאגלס ב-1937, והמפעל נהפך לחטיבת אל סגאנדו של דאגלס איירקראפט קומפני. נורת'רופ עדיין רצה בחברה משלו, וכך ב-1939 ייסד את "נורת'רופ קורפוריישן". ב-1994, חלקית עקב ההפסד במכרז לתוכנית ה-ATF ללוקהיד מרטין והורדתה מהפרק של הצעתם לפיתוח מטוס ה-JSF, התמזגה החברה עם גראמן ליצירת נורת'רופ גראמן. החברה התפרסמה בשנות הארבעים בשל ניסוייה בכנפיים מעופפות. אף על פי שהיו מספר דגמים בשלבי תכנון וביצוע ניסויי טיסה, רק המפציץ B-2 ספיריט משנות השמונים נכנס לייצור ולשירות מבצעי. נורת'רופ איירקראפט קורפוריישן: אלפא בטא נורת'רופ קורפוריישן (1), מאוחר יותר חטיבת אל סגאנדו של דאגלס: גמא נורת'רופ A-17 BT-1 - מאוחר יותר SBD דונטלס דלתא נורת'רופ קורפוריישן (2): N-3PB P-61 בלאק ווידו (P-61 Black Widow) YB-35 XP-56 XP-79 פליינג ראם YB-49 N-32 ריידר F-89 סקורפיון X-4 בנתם נורת'רופ F-5 T-38 טאלון YA-9A נורת'רופ YF-17 קוברה נורת'רופ YF-23 F-20 טייגרשארק HL-10 טאסיט בלו B-2 ספיריט מדיה וקבצים בנושא נורת'רופ בוויקישיתוף
יחסי בלארוס–קנדה

יחסי בלארוס–קנדה הם היחסים הדיפלומטיים בין בלארוס וקנדה. שתי המדינות כוננו יחסים דיפלומטיים ב-15 באפריל 1992. ב-7 בדצמבר 2017 התקיימה פגישה של שר החוץ של בלארוס ולדימיר מאקי עם שרת החוץ הקנדית כריסטיה פרילנד בשולי ישיבת השרים של OSCE בווינה. בתאריכים 26–28 בספטמבר 2018, משלחת של חוגי עסקים קנדיים ביקרה במינסק לרגל פורום העסקים הבלארוסי-קנדי הראשון. ב-27 בספטמבר 2019, התקיימה פגישה של שר החוץ הבלארוסי ולדימיר מאקי עם ראש ממשלת קנדה ג'ו קלארק בשולי העצרת הכללית של האו"ם. מאז הבחירות לנשיאות באוגוסט 2020, קנדה מודאגת יותר ויותר מההאשמות המתמשכות של הפרות זכויות אדם גסות ושיטתיות ברחבי בלארוס והאלימות הממוקדת נגד מפגינים שלווים, חברי אופוזיציה, עיתונאים ומגני זכויות אדם. קנדה ממשיכה לעסוק באופן פעיל עם כל השותפים כדי למצוא דרך לשינוי חיובי בבלארוס, לרבות באמצעות מאמצי הסברה, תמיכה בדיאלוג וגישור ומימון לחברה האזרחית. קנדה עובדת עם שותפים בינלאומיים, כמו גם בפורומים רב-צדדיים כמו הארגון לביטחון ולשיתוף פעולה באירופה (OSCE), Media Freedom Coalition, ו-Freedom Online Coalition. קנדה הייתה אחת מ-17 מדינות שהפעילו את מנגנון מוסקבה של OSCE בספטמבר 2020 כדי לחקור הפרות זכויות אדם בבלארוס. לבלארוס הייתה שגרירות באוטווה, אך היא נסגרה ב-1 בספטמבר 2021 כתוצאה מהגינוי של קנדה להנחתה הכפויה של טיסה 4978 של ריאנאייר. הקשרים המסחריים של קנדה עם בלארוס מוגבלים. סחר הסחורות הכולל בין קנדה לבלארוס הסתכם ב-48.7 מיליון דולר בשנת 2021. הייצוא הקנדי לבלארוס, שהגיע ל-15.8 מיליון דולר ב-2021, כלל בעיקר חיות ומוצרים מהחי, מכונות ומוצרים מכניים או חשמליים ומוצרי מזון. היבוא הקנדי מבלארוס הוערך ב-32.9 מיליון דולר בשנת 2021 והיה מורכב בעיקר ממוצרים וחומרי גלם שונים (עץ, מינרלים ומוצרי מתכת בסיסית). בלארוס החזיקה בעבר בקנדה שגרירות באוטווה. קנדה מיוצגת בבלארוס באמצעות שגרירותה בוורשה, פולין. יחסי בלארוס–קנדה באתר משרד החוץ הקנדי יחסי בלארוס–קנדה באתר משרד החוץ הבלארוסי יחסי בלארוס–קנדה באתר משרד החוץ הבלארוסי יחסי בלארוס–קנדה באתר משרד החוץ הקנדי Belarus closing Canadian embassy as PM Trudeau condemns regime באתר ctvnews‏, 25 במאי 221 Closure of the Embassy of the Republic of Belarus in Canada Source: https://web.archive.org/web/20210525231141/https://canada.mfa.gov.by/en/embassy/news/a6d64eb575392127.html © When using the site materials reference to the source is required. באתר canada.mfa‏, 25 במאי 2021
יחסי מולדובה–קנדה

יחסי מולדובה–קנדה הם היחסים הדיפלומטיים בין מולדובה וקנדה. קנדה הכירה בעצמאותה של הרפובליקה של מולדובה ב-25 בדצמבר 1991. שתי המדינות כוננו יחסים דיפלומטיים ב-20 בפברואר 1992. היחסים הבילטרליים חיוביים אך מוגבלים. קנדה ומולדובה חגגו את יום השנה ה-30 ליחסים הבילטרליים ב-20 בפברואר 2022. מולדובה פתחה שגרירות בקנדה בשנת 2013. הקהילה המולדובית בקנדה (כ-15,000) מרוכזת בעיקר במונטריאול ובטורונטו עם קהילות קטנות יותר בקלגרי ובוונקובר. מולדובה שואפת להצטרף לאיחוד האירופי. קנדה מאמינה שהשתלבותה של מולדובה בקהילה האירו-אטלנטית היא האינטרס שלה שכן היא תתרום ישירות לביטחון וליציבות של האזור. כחברות בלה פרנקופוני, קנדה ומולדובה משתפות פעולה בנושאים שונים הנוגעים למנדט של הארגון הבינלאומי. כחלק מתמיכתה בריבונות מולדובה, קנדה הייתה שותפה לחסות מולדובה בהחלטת העצרת הכללית של האו"ם מיוני 2018, הקוראת לנסיגה מוחלטת וללא תנאי של צבא זר משטחה של הרפובליקה של מולדובה. ב-8 באוקטובר 2020, קנדה יישרה קו עם האיחוד האירופי ב-OSCE ואישרה מחדש את התמיכה בהסדר שלום ומקיף של הסכסוך בטרנסניסטריה על בסיס כיבוד השלמות הטריטוריאלית והריבונות של הרפובליקה של מולדובה, ועל ידי הדגשת ההידרדרות של מצב זכויות האדם בטרנסניסטריה. תחומי הסחר וההשקעות הקנדיים במולדובה נותרו צנועים. הסחר הדו-צדדי הסתכם ב-24.7 מיליון דולר בשנת 2021. באותה שנה הסתכם יצוא הסחורה של קנדה ב-3.2 מיליון דולר והורכב ברובו מכלי רכב וציוד, בעלי חיים ומוצרים מהחי וכן מוצרים כימיים בעוד שהיבוא הסתכם ב-21.5 מיליון דולר והורכב ברובו ממוצרי טקסטיל, מוצרי מזון וביגוד. הסכם קנדה-מולדובה לקידום והגנה על השקעות זרות (FIPA) נחתם ביוני 2018. ה-FIPA כלל הצהרה משותפת המכירה בחשיבותם של סחר והשקעות. קנדה ומולדובה החלו במשא ומתן לקראת FIPA ביוני 2013. מולדובה מחזיקה בקנדה שגרירות באוטווה. קנדה מיוצגת במולדובה באמצעות שגרירותה בבוקרשט, רומניה. יחסי מולדובה–קנדה באתר משרד החוץ הקנדי שגרירות מולדובה בקנדה יחסי מולדובה–קנדה באתר משרד החוץ הקנדי
יחסי איראן–מולדובה

יחסי איראן–מולדובה הם היחסים הדיפלומטיים בין איראן ומולדובה. שתי המדינות כוננו יחסים דיפלומטיים ב-11 במאי 1992. בנובמבר 2017 נשיא איראן חסן רוחאני נפגש עם נשיא מולדובה, איגור דודון, והזכיר את הפוטנציאל וההזדמנויות הרבות באיראן ובמולדובה לשיתוף פעולה והדגיש את הפוטנציאלים של המגזר הפרטי והמשקיעים של שתי המדינות. ב-30 בינואר 2018 מזכר הבנות עם לשכת המסחר, התעשייה, הכרייה והחקלאות של אספהאן, הרפובליקה האסלאמית של איראן נחתם על ידי לשכת המסחר והתעשייה של הרפובליקה של מולדובה. מולדובה מיוצגת באיראן באמצעות שגרירותה באנקרה, טורקיה. איראן מיוצגת במולדובה באמצעות שגרירותה בקייב, אוקראינה. מדיה וקבצים בנושא יחסי איראן–מולדובה בוויקישיתוף Iran welcomes deepening ties with Moldova/Independent countries must stand together באתר משרד החוץ האיראני, 6 בנובמבר 2017 TRADE PARTNERSHIP BETWEEN MOLDOVA AND IRAN INCREASES. באתר nh-logistics‏, 15 באפריל 2022 ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
אנחל מנה

אנחל ישראל מנה דלגאדו (בספרדית: Ángel Israel Mena Delgado; נולד ב-21 בינואר 1988 בגואיאקיל שבאקוודור) הוא כדורגלן אקוודורי המשחק בעמדת קשר הכנף בקבוצת לאון מליגת העל המקסיקנית ובנבחרת אקוודור. מנה גדל במחלקת הנוער של אמלק. בשנת 2007 החל את הקריירה המקצוענית שלו בקבוצה הבוגרת של המועדון במסגרת ליגת העל האקוודורית, ובסך הכל ערך 249 הופעות ליגה במדי המועדון, בהן הבקיע 58 שערים. למשך תקופה קצרה הושאל לדפורטיבו קואנקה מליגת העל האקוודורית, במדיה ערך 30 הופעות ליגה והבקיע חמישה שערים. בחודש ינואר 2017 חתם בקרוס אסול מליגת העל המקסיקנית. הוא ערך 52 הופעות ליגה במדי המועדון, בהן הבקיע שמונה שערים. בחודש ינואר 2019 חתם בלאון מליגת העל המקסיקנית. ב-28 במרץ 2015 ערך מנה את הופעת הבכורה שלו בנבחרת אקוודור, בהפסד 1-0 לנבחרת מקסיקו במשחק ידידות. ב-24 במרץ 2016 הבקיע את שער הבכורה שלו בנבחרת, בתיקו 2-2 נגד נבחרת פרגוואי במסגרת מוקדמות מונדיאל 2018. הוא היה חלק מסגל נבחרת אקוודור בטורנירים קופה אמריקה 2016, קופה אמריקה 2019 וקופה אמריקה 2021. נכלל בסגל נבחרת אקוודור לטורניר מונדיאל 2022. נכלל בסגל נבחרת אקוודור לטורניר קופה אמריקה 2024. אמלק אליפות אקוודור (4): 2013, 2014, 2015, 2016 קרוס אסול אליפות מקסיקו (1): אפרטורה 2018 לאון אליפות מקסיקו (1): גוארדיאנס 2020 גביע הליגות (1): 2021 מדיה וקבצים בנושא אנחל מנה בוויקישיתוף אנחל מנה, ברשת החברתית אקס (טוויטר) אנחל מנה, באתר Transfermarkt אנחל מנה, באתר Soccerway אנחל מנה, באתר WorldFootball.net אנחל מנה, באתר National Football Teams אנחל מנה, באתר FootballDatabase.eu Aquí están los 26 jugadores elegidos por el DT Gustavo Alfaro para jugar la Copa Mundial FIFA, estamos listos para hacer historia באתר הרשמי של נבחרת אקוודור, 14 בנובמבר 2022 (בספרדית) Selección de Ecuador convocó sus 26 jugadores para la Copa América 2024 באתר El Comercio, ‏ 29 במאי 2024 (בספרדית)
ברנדר

האם התכוונתם ל... הרב דוד ברנדר – האדמו"ר מסטריקוב הרב קנת ברנדר – ראש ישיבת מוסדות אור תורה סטון הרב שלום ברנדר – ראש ישיבת בעלז
יחסי אוסטרליה–טורקמניסטן

יחסי אוסטרליה–טורקמניסטן הם היחסים הדיפלומטיים הרשמיים שבין הקהילייה של אוסטרליה לבין טורקמניסטן. אוסטרליה וטורקמניסטן כוננו יחסים דיפלומטיים ב-14 במאי 1992. שתי המדינות משתפות פעולה בארגונים בינלאומיים, ובכלל זה באו"ם. שתי המדינות משתתפות בטורניר הכדורגל גביע אסיה, וביוני 2022 נפגשו שתי הנבחרות הלאומיות למשחק בטשקנט. טורקמניסטן אינה מיוצגת באוסטרליה לא בדרג השגרירות ולא בדרג הקונסוליה. אוסטרליה מיוצגת בטורקמניסטן באמצעות שגרירותה במוסקבה, רוסיה. מדיה וקבצים בנושא יחסי אוסטרליה–טורקמניסטן בוויקישיתוף יחסי אוסטרליה–טורקמניסטן, באתר משרד החוץ האוסטרלי מדינות איתן ייסדה טורקמניסטן יחסים דיפלומטיים באתר משרד החוץ של טורקמניסטן Aziýanyň kubogy ― 2022: Awstraliýa ― Türkmenistan duşuşygy Daşkentdäki «Milli» stadionda geçiriler באתר turkmenportal‏, 9 ביוני 2022 יחסי אוסטרליה–טורקמניסטן, באתר משרד החוץ האוסטרלי
יעקב רובינשטיין

יעקב (קובי) רובינשטיין הוא כנר ישראלי, כנר ראשי של התזמורת הסימפונית של במברג (1995–2009), של הסינפונייטה הישראלית באר שבע (2022-2024) ושל אנסמבל סולני תל אביב. יעקב רובינשטיין החל ללמוד נגינה בכינור בגיל 7 אצל שלמה בורנשטיין ומגיל 13 אצל המורה אילונה פהר. לאחר שרותו הצבאי כמוזיקאי מצטיין למד באקדמיה למוזיקה בתל אביב אצל יאיר קלס. בהמשך סיים את לימודיו לתואר ראשון בפרנקפורט ולתואר שני בבית הספר מנהטן למוזיקה בניו יורק (1993–1995). בשנים 1995–2009 כיהן ככנר ראשי בתזמורת הסימפונית של במברג, אחת מהתזמורות הגדולות והחשובות בגרמניה. כסולן הופיע עם תזמורות רבות בארץ ובעולם, כמו עם התזמורות של מנהיים, ברנדנבורג וטיבינגן. כמו כן ניגן ברסיטלים והרכבים קאמריים רבים ושונים. הוא מוזמן באופן קבוע לנגן עם מיטב התזמורות המובילות בעולם כמו התזמורות של תזמורת הרדיו של מינכן, קלן, שטוטגרט, באדן-באדן, הנובר, אוסלו, מדריד, ולנסיה, סאו פאולו, אוקלנד ועוד. רובינשטיין ניגן עם גדולי המוזיקאים, כגון: לוצ'אנו פבארוטי ושלושת הטנורים, מידורי, לורין מאזל, לאנג לאנג, מסטיסלב רוסטרופוביץ', מישה מייסקי ורבים אחרים. בין הסגנונות המייחדים אותו ניתן למנות את נגינת הבארוק והמוזיקה היהודית. בשנת 2010 השתתף בהקמת התזמורת הקאמרית "קאמרטה במברג". בשנת 2011 הקים את פרויקט הכלייזמר הקרוי על שמו: "רובינשטיין כלייזמר פרוג'קט". מאז חזרתו לארץ בשנת 2012 משמש ככנר ראשי באנסמבל סולני תל אביב כסולן וכנגן ראשי אורח בתזמורות שונות כגון: אנסמבל פניקס למוזיקה עתיקה, התזמורת הקאמרית הישראלית, תזמורת נתניה הקאמרית הקיבוצית, הקאמרטה הישראלית ירושלים, התזמורת הקאמרית כפר סבא "סולני ישראל" והתזמורת הסימפונית חיפה. מדיה וקבצים בנושא יעקב רובינשטיין בוויקישיתוף יעקב רובינשטיין, באתר MusicBrainz (באנגלית) יהלי אוזן, הכירו את הכנר הראשי החדש של הסינפונייטה הישראלית באר שבע, באתר באר שבע נט, 2 באוגוסט 2022 שופן כפול ומכופל, באתר מדור לדור World violinist Yaakov Rubinstein in Zagreb (בקרואטית) יעקב רובינשטיין - אנסמבל סולני תל אביב התזמורת הקאמרית הישראלית מנגנת שוסטקוביץ' ומוצרט וגם גילטבורג שם, באתר ששת, 3 בפברואר 2019 מרב יודילוביץ', התזמורת הסימפונית חיפה משיקה עונה חדשה, באתר ynet, 27 באוגוסט 2006
רוק אלטרנטיבי נוצרי

רוק אלטרנטיבי נוצרי (באנגלית: Christian alternative rock) הוא סוגה של רוק אלטרנטיבי הכוללת מילים המתמקדות בענייני אמונה נוצרית, לעיתים קרובות עם דגש על ישו. כמה מבקרי מוזיקה הציעו שבניגוד ל-CCM ולרוק נוצרי ישן יותר, רוק אלטרנטיבי נוצרי מדגיש בדרך כלל סגנון מוזיקלי על פני תוכן לירי כמאפיין סוגה מגדירה, אם כי המידה שבה האמונה מופיעה במוזיקה משתנה מאמן לאמן. בשנת 1989 נוסד מגזין True Tunes News בו עסקו ברוק אלטרנטיבי נוצרי בלבד. מוזיקה אלטרנטיבית נוצרית השתרשה לראשונה בתחילת שנות ה-1980, בהתבסס על פאנק נוצרי וגל חדש. עד שנות ה-1990, רבים מהלהקות והאמנים שהוציאו מוזיקת רוק אלטרנטיבית נוצרית, כבר לא הופיעו או הוחתמו על חוזי הקלטות עם חברות תקליטים עצמאיות, כיוון שהמוזיקה שלהם נטתה להיות מורכבת יותר מבחינה לירית (ולעיתים קרובות יותר שנויה במחלוקת) מהפופ הנוצרי (אנ') שהיה במיינסטרים. בשוק המודרני פועלות חברות תקליטים כמו Tooth & Nail (אנ'), גוטי (אנ') ופלודגייט (אנ'). חברות אלה הן לעיתים קרובות חברות-בת, או בבעלות חלקית, של חברות שוק כלליות כמו וורנר, EMI וקפיטול רקורדס, מה שנותן לאמנים מצליחים הזדמנות "לעבור" לשוק המיינסטרים ולהצליח עם המוזיקה שלהם. Gulla, Bob (2006). The Greenwood Encyclopedia of Rock History, Volume Six. Westport, Connecticut: Greenwood Press. pp. 101–102. ISBN 0-313-32981-8. True Tunes News publication information :: CMnexus, cmnexus.org